Tulay ng San Juanico

Ang Tulay ng San Juanico (Ingles: San Juanico Bridge) ay ang tulay na pinagdudugtong ang mga pulo ng Leyte at Samar sa ibabaw ng Kipot ng San Juanico. Bahagi ito ng Pan-Philippine Highway, at may kabuuang haba itong 2,200 metro (7,200 talampakan)—ang pinakamahabang tulay sa Pilipinas. Ang tulay ay inihandog kay Imelda Marcos, asawa ni dating pangulong Ferdinand Marcos.

Bahagyang nasira ang tulay nang nanalasa ang Bagyong Yolanda sa Silangang Kabisayaan noong Nobyembre 2013, subalit isinaayos ito muli pagkalipas.

Mga paghihigpit noong 2025
Noong Mayo 2025, nagpatupad ang DPWH ng 3-toneladang limitasyon sa axle load sa San Juanico Bridge dahil sa mga isyung estruktural. Ginamit ang mga ruta ng RoRo bilang pansamantalang alternatibo.3-ton load limit ipinataw sa San Juanico Bridge ng DPWH. Manila Bulletin. Nakuha noong Mayo 15, 2025.Marcos, ipinag-utos ang pansamantalang paggamit ng RoRo. SunStar Tacloban. Nakuha noong Mayo 15, 2025.

Konstruksyon
Ang proyecto ng pamahalaan na $21.9 milyong dolyar na tulay ay ikinontrata sa Construction and Development Corporation of the Philippines (ngayon ay Philippine National Construction Corporation), na kasama ang mga inhinyerong Hapones ay nagsagawa ng mga pag-aaral at dinisenyo ang proyekto sa ilalim ng pagkapangulo ni dating Pangulong Ferdinand Marcos. Sinimulan ang pagtatayo ng tulay noong 1969 sa ibabaw ng Kipot ng San Juanico mula Cabalawan, lungsod ng Tacloban hanggang sa bayan ng Santa Rita, Samar. Natapos ang konstruksyon noong 1973.

Pakinabang sa ekonomiya

Ang tulay na nagdudugtong ng lungsod ng Tacloban sa Leyte at bayan ng Santa Rita sa Samar ay nagbibigay ng maraming mga magagandang tanawin, lalo na ng Kipot ng San Juanico kasama ang libo-libong mga alimpuyo nito gayundin mga maliliit na pulo ng dalawang lalawigan sa nasabing kipot. Ito ay mga sampung minuto mula sa kabayanan ng Tacloban at mararating sa pamamagitan ng mga pampasaherong dyipni, bus, motor kab o pampribadong sasakyan. Ang tulay ay may 43 agwat at maaaring dumaan sa ilalim ng pangunahin at malaking arko ang mga bangkang katamtaman ang laki. Ang itaas ng nasabing arko ay umaabot sa 41 metro sa ibabaw ng lebel ng dagat.

Tingnan din
Daang Maharlika
Talaan ng mga tulay sa Pilipinas

Mga sanggunian

Mga ugnay panlabas

San Juanico: Emerald and Crimson 
More photos and information on the San Juanico Bridge 
Leyte Local Government Unit 
Crossing the San Juanico Bridge 
San Juanico Bridge: Linking Leyte and Samar, Connecting Luzon and Mindanao 

San Juanico, Tulay ng